送智蟾上人遊天台
作者：歐陽修
朝代：宋

paragraphs: 昔年在伊洛，林壑每相從。
對掃竹下榻，坐思湖上峯。
自言伊洛波，每起滄洲憶。
今茲道行遊，千里東南國。
都門汴河上，柳色入青煙。
流水向淮浦，歸人隨越船。
東南遍林巘，萬壑新流滿。
小桂綠應芳，江春行已晚。
藹藹赤城陰，依依識古岑。
一去誰復見，石橋雲霧深。